62019TJ0173_INF
A Törvényszék (hetedik tanács) 2020. november 11‑i ítélete – AV és AW kontra Parlament
(T‑173/19. sz. ügy)
„Közszolgálat – Tisztviselők – Az orvosi költségek megtérítése – Az OLAF vizsgálata – A személyzeti szabályzat 85. cikke – Jogosulatlan kifizetések visszatérítése”
1.
Bírósági eljárás – Elfogadhatatlansági kifogás – A Törvényszék azon jogköre, hogy a keresetet az elfogadhatatlansági kifogás elbírálása nélkül, érdemben elutasítsa – Mérlegelési mozgásterének terjedelme
(A Törvényszék eljárási szabályzata, 126. és 130. cikk)
(lásd: 42. és 43. pont)
2.
Tisztviselői kereset – A panaszt elutasító határozat elleni kereset – Elfogadhatóság – A panaszt elutasító határozattal szemben benyújtott kereseti kérelmekről való határozathozatal kötelezettsége – Önálló tartalommal nem bíró kereseti kérelmek vagy pusztán megerősítő határozat – Hiány
(Személyzeti szabályzat, 90. és 91. cikk)
(lásd: 44. és 45. pont)
3.
Bírósági eljárás – Új jogalapoknak az eljárás folyamán történő előterjesztése – Feltételek – Az eljárás során felmerült tényezőkre alapított jogalap – Hiány – Előterjesztett jogalap kiterjesztése – Kiterjesztés hiánya – Elfogadhatatlanság
(A Törvényszék eljárási szabályzata, 84. cikk, (1) bekezdés)
(lásd: 52. és 53. pont)
4.
Az Európai Unió költségvetése – Költségvetési rendelet – Az Unió harmadik személyekkel szembeni követeléseinek behajtása – A védelemhez való jog tiszteletben tartása – A behajtásról szóló határozat elfogadása előtt az adós tájékoztatása a követelés fennállásáról, valódiságáról és összegéről – Megsértés – Hiány
(Az Európai Unió Alapjogi Chartája, 41. cikk; személyzeti szabályzat, 85. cikk; 966/2012 európai parlamenti és tanácsi rendelet, 78. cikk, (1) bekezdés, és 80. cikk; 1268/2012 bizottsági rendelet, 81. cikk)
(lásd: 59–72. pont)
5.
Tisztviselők – Jogosulatlan kifizetések visszatérítése – Feltételek – A kifizetés nyilvánvaló szabálytalansága – Az érintett tudomása – Szempontok
(Személyzeti szabályzat, 85. cikk)
(lásd: 85–88., 92., 127. és 128. pont)
6.
Tisztviselők – Jogosulatlan kifizetések visszatérítése – Elévülési idő – Az adminisztrációt szándékosan megtévesztő alkalmazott – Az említett határidő adminisztrációval szembeni érvényesíthetetlensége
(Személyzeti szabályzat, 11. cikk, és 85. cikk, második bekezdés)
(lásd: 106–110. és 133. pont)
7.
Tisztviselők – Az adminisztráció gondoskodási kötelezettsége – A megfelelő ügyintézés elve – Terjedelem – A tisztviselő érdekeinek figyelembevétele
(Az Európai Unió Alapjogi Chartája, 41. cikk)
(lásd: 119. és 126. pont)
8.
Európai uniós jog – Elvek – észszerű határidő betartása – Közigazgatási eljárás során történő megsértés – Joghatások
(Az Európai Unió Alapjogi Chartája, 41. cikk, (1) bekezdés)
(lásd: 131., 132. 141–144. pont)
9.
Tisztviselők – Jogosulatlan kifizetések visszatérítése – Hatáskörrel való visszaélésre való hivatkozás érvényesen elfogadott, behajtásról szóló határozattal szemben – Az érintett intézmény mérlegelési mozgásterének hiánya – Elutasítás
(Személyzeti szabályzat, 85. cikk)
(lásd: 150–155. pont)
Tárgy
A Parlament 2018. július 23‑i és augusztus 1‑jei azon határozatainak megsemmisítése iránti kérelem, amelyben elrendelte az egyik felperestől 5289 euró, a másik felperestől pedig 3880 euró visszatéríttetését azon az alapon, hogy azokat orvosi költségek megtérítése címén jogosulatlanul fizették ki.
Rendelkező rész
1)
A Törvényszék a keresetet elutasítja.
2)
A felek maguk viselik saját költségeiket.